Giggol debbo Pullo
Giggol ko ka ɓernde daaki naa ka giiɗe, Ka giiɗe am hiɗa ka woɗɗi, kono ka ɓerde kan ñannde woo hiɗa ɓaɗtoo e giɗo on weltoo. Ñallal si mi yi’aali ma, hakkil am no jiiɓoo, ɓernde am no sonjoo…Hakkunde men komi faalaa, ko yo mawɓe ɓen ƴakku goro ɓe du’oo, ko ɗum si ɓernde am nden waaloo, hakkille am ɗen joɗtoo…Alla welna dewgal ngal o barkina, ayɓe men sunoo, yiɗube en weltoo. Dikkoraa boobo jiwo, mi innitira maa mo, siko gorko kadi, ɗum haɗataa mi weltoo. Mi yalta mi wangoo, mi ɗaɓɓa mi adda, fii ko dankirano-ɗaa en mo, teeta naa en haa o njanɗa o ɓamtoo. Yiɗaa lam teddinaa lam, muññano-ɗaa lam e palje am, mi surra maa surraa lam.
Mi yiɗii ma mi hersiraa ma, si en yaltidii e hakkunde goreeɓe am, mi wontay miɗo mantore. Mi udditanii ma ɓernde naatu ombaa, rewɓe heddiiɓe fow, mi munñoo. Ɗii konguɗi ɗoo, alaa kami itti-ɗi si wanaa ka nder ɓernde am, mi jeeji ma jogitor-ɗi soobee!
Rewɓe aduna on sendaama, mi suɓike ma am debbo pullo.
kuɗol: Mahfuuz BALDDE
Misiide
0 Comments
You can be the first one to leave a comment.
fuv_Latn fuv_Latn fuv_Latn fuv_Latn fuv_Latn twi_Latn eng_Latn eng_Latn